text: تطبيق جريدة آي وش
text: #000000
text: جريدة آي وش جريدة إلكترونية منوعة
text: #000001
text: بولين حداد: انفجار “المرفأ” كسر قلوب اللبنانيين
text: #000002
text: المصدر المجلة ” Opine Digest” الالكترونية – أنديرا الزهيري
  إذا أردنا ان نتكلم عن الفن الراقي لا يمكننا إلا أن نتوقف عند تلك الممثلة الفاتنة الموهوبة المتواضعة بولين حداد، ذات العيون الدافئة المتعددة المواهب. ولا يمكننا أن نسمع باسمها دون ان نتوقف عندها لنتعرف إلى شخصيتها المتميزة.
text: #000003
text: نعم إنها بولين ليست مجرد اسم في عالم الفن والتليفزيون بل مسيرة تمرس وإتقان، الحائزة على شهادتين: دبلوم دراسات عليا في التمثيل والاخراج و اجازة في التربية.
text: #000004
text: هي الام والمخرجة والمؤلفة والممثلة وأستاذة مسرح وقد تمرست على أيدي أهم المدربين اللبنانيين والعالميين (انطونيو فافا، منير ابو دبس ، كريستوف كوتيري ،جان داوود...) شغفها للتمثيل وعشقها للمسرح جعلاها تتغلب على التعب والوقت وتتحدى قبل أي شيء نفسها رغم صغر سنها، لتثبت يوما بعد يوم انّها ولدت لهذه المهنة بالذات فقد نجحت في التأليف والإخراج وكان مفتاح لمسيرة مميزة بدأت من فيلم قصير بعنوان “الدينونة”.
text: #000005
text: انشأت مركزاً خاص لها يعنى باكتشاف المواهب وبالتدريب على تقنيات التمثيل وبتنفيذ الكاستينغ بعناية للإعلانات والافلام والمسلسلات... شاركت خلال تلك السنوات في اكثر من 30 عملا تلفزيونيا و7 افلام طويلة والعديد من البرامج الاذاعية والافلام القصيرة ومسرحيات للأطفال وللكبار ، تعاونت مع عدد كبير من المخرجين اللبنانيين مثل ليليان بستاني في “جنى العمر” ورندلى قديح اليوم في “ذات ليلة” و ايلي معلوف ومع المخرجين السوريين نجدت انزور وباسل الخطيب ورضوان شاهين وعمار رضوان وسامر البرقاوي وغيرهم.. وقد تمّ اختيارها من قبل جمعية ابوظبي للفنون والموسيقى لتأليف واخراج مسرحيات ضمن فعاليات اليوم العالمي للغة الام. يذكران بداية مسيرتها انطلقت من حلقة من مسلسل “طالبين القرب” مع الكاتب مروان نجار ثم توالت اعمالها “خلة وردة ” و”الطريق المسدود ” و ” الغالبون ” و”لعبة الموت” و ” الهيبة ج 3′′ و ” الكاتب” و ” حنين الدم” غيرها...
text: #000007
text: – متى يمكن أن نطلق على الفنان لقب “نجم”؟
  لنطلق على فنان لقب ” نجم” بعد مسيرة طويلة من الاعمال الناجحة عندما يكون هناك تميز في الأداء بأكثر من عمل ولفت نظر الجمهور وصار مطالب فيه من قبل الجمهور والقنوات.
text: #000008
text: – هل ستتجهين نحو كتابة مسلسل تلفزيوني يوماً ما؟
  أكيد في نية أكتب مسلسل ، هي كان في تصور مكتوب كنت وضعت خطوطها العريضة يعني منها بعيدة ابدا الكتابة ، ولكن الكتابة بحاجة إلى تفرغ ووقت ، وبالوقت الحاضر مع البي بي شوي صعبة ، بس سبق ان كتبت أفكار برامج وعدة برامج فا بحب كمان الكتابة.
text: #000009
text: – ما هي سيئات وحسنات الشهرة، وكيف تتعاملين معها؟
  بالنسبة لسيئات وحسنات الشهرة ، بشكل عام معروفة وسنبدأ بالحسنات، بحيث أين ما تواجد الفنان مشهور ومعروف ومحبوب ومرحب فيه ، لاشك انه أمر مفرح لما الناس تتفاعل وتعطي آرائها وان هي متابعتنا وان هذا الآمر بزيد الفنان الثقة بالنفس واعتزاز اكيد ، وفي النهاية يهمنا رأي الناس كما يهمنا ان نكسب نسبة جمهور اكبر ونصير معروفة عندهم اكثر ونعلم برأسهم اكتر، اما بالنسبة لسيئات اكيد وخاصة في زمن السوشيل ميديا لان صارت مباحة لكل الناس سيئاتها الكل بيعطي رايه واحيانا ينتقدوا بطريقة جارحة وهذا الآمر يتأثر على نفسية الفنان وبفوتوا كتير بالخصوصيات ، فالفنان من هون ينتبه ما كتير يغوص بالخصوصيات على السوشيل ميديا والناس لازم تعرف ان الفنان انسان متلو مثل غيروا ،يعني إذا صورة مش زابطة ينتقدوه او اذا حدا حط شي بمناسبة ماعجبهم ، لازم الناس تنبته ما تكون جارحة بنقدها والفنان كمان ما كتير ينشر خصوصياته.
text: #000010
text: بالنسبة لي كيف بتعامل مع الشهر ما كتير بعيش الشهرة انو انا معروفة ومشهورة وبدي انتبه كيف بدي روح وبدي اجي بتصرف بحياتي بشكل طبيعي بروح وبجي واذا شفت الناس بضهر اذا شفت الناس بسلم عليهم وبتصور بشكل طبيعي بالنهاية هيدي شغلتي وما رح اتخبى او اتغير، العفوية والطبيعية احلا شي.
text: #000011
text: -أي عمل تابعته في شهر رمضان؟ وما رأيك في الاعمال لهذا العام؟
  ما كتير قدرت تابع الاعمال العربية مع انو انا من النوع الي بحب تابع نظرا انو عندي بي بي فا الي قدرت تابعهم ها السنة هي المسلسلات اللبنانية مسلسل ” للموت ” ومسلسل “عشرين عشرين” اكيد هني انتاج لبنان وكانوا إخراج لبناني مع عمل مشترك مع ممثلين سوريين بس اتميز هول العملين ، فعلا في تقدم كتير ملحوظ بالدراما اللبنانية صارت مطلوبة عربياً وهيدا الشي بيسعدني.
text: #000012
text: – من لفت نظرك من الممثلين على مستوى لبنان والوطن العربي؟
  لان تابعت بس هول العملين لفتلي نظري الممثلين الجدد وخصوصا لأول مرة منشوفهم من الممثلين الشباب والطفلة تالين بو رجيلي ، وما لازم انسى الممثلين المخضرمين احمد الزين ورندى وما بدي انسى حدا بس النجم باسم مغنية وكارمن لبس ودانيلا رحمة وماغي بو غصن و النجم قصي الخولي نادين نجيم كارول عبود فادي ابي سمرا كلهم فعلا بهول العملين كانوا رائعين.
text: #000013
text: – ما هو الدور الذي تحبين ان تلعبينه وحتى الآن لم تتسنى لك الفرصة؟
  هذا السؤال دائما بينطرح ، رح يضل في أدوار بحب الواحد يلعبها بعد ما اجت فرصة ، انا ما كتير بينعطاني أدوار فيها شر لان وجي بيوحي بالبراءة فا اكتر بيعطوني أدوار طيبة اشتغلت أدوار فيها محتلة، بحب الأدوار المركبة لابراز قدراتي .
text: #000014
text: -أين الممثل اللبناني في ظل هذه الأوضاع التي تحل على لبنان؟
  يعني الممثل اللبناني متلو متل الكل عم بعاني كمان نحن ما عنا كهربا ببيوتنا وما في موتور تدهور سعر الليرة أثر علينا كتير ، الي صار ببيروت وبلبنان كتير مفجع ، وخصوصا بعد كم يوم في ذكرى مرور سنة على كارثة انفجار مرفأ بيروت ، بعد ما طلعنا من ها الحدث المأساوي وما بحس رح نطلع رح يضل جرح بقلبنا واجمالا كانت سنتين كتير صعبة بسبب كورونا ، أكيد الممثل اللبناني عم بعاني أكثر لان طبيعة شغله مرتبط واتاثرت يعني ما في يمثل اون لاين مفروض نطلع ونختلط فا من هيك اخترت ها السنة انو التزم بالحجر الصحي وبالبيت فا بخاف على عيلتي وعلى ابني وعلى اهلي فا ما حبيت اشتغل ها السنة واجمالا ما اجا عرض كان مهم ، كل ها الأوضاع اثرت علينا وعلى نفسيتنا، من وقت انفجار بيروت ما عم بقدر ابتسم مزبوط من القلب بكون بدي نزل صورة او بوست ما عم يطلع بأيدي نزل صورة انو عم نضحك فيها او مبسوطة لان من جوا منا مبسوطين ،ما في شي رح يفشلنا خلقنا الا اذا فعلا تحاسبوا كل الي كانوا سبب ها الانفجار المأساوي وروحوا كل ها الضحايا.. فا هيدا هوي الوضع مأساوي متل الكل.
text: #000015
text: – ما جديد بولين حداد؟
  صراحة في عملين صغار انعرض علي ما بعرف بس اذا رح اتواجد فيهم ولا لاء صراحة بعد ما اخدت القرار، وفي عمل محجوز عليه رح يتصور بقطر بس كمان نظراً للظروف وبسبب كورونا أتأجل، هول هني كدراما ما في شي فعلي على الأرض واكيد في عمل مسرحي عم حضر وانشاء الله خير ، وانشاء الله الظروف والأوضاع تتحسن ومنقدر نشتغل .
text: #000016
text: اكيد بدي وجه شكر لأستاذة أنديرا الزهيري ولموقع المجلة ” Opine Digest” الالكترونية عم بتضووا كتير على المواهب اللبنانية عم تنقلوا الصورة الحلوة عنا لبرا فا شكرا كتير، هي كلمة هي رجاء او صلاة زغيرة ، الله يهدي البال ويعطي الصحة للكل هيدا أهم شي ويخلصنا من ها المرض المستجد الي جد علينا وتتحسن الظروف بلبنان هيك نشهد عنجد انتفاضة نشيل كل سنين الفساد الي قطعت عا لبنان و نشوف يرجع يخلق من جديد لبنان النظيف الحلو لبنان الامل الي دائما منتغنى ونحلم فيه من حقه الشعب اللبناني انو يرتاح على قد ما صار قاطع عليه و انشاء الله تفرج عن قريب على ها البلد وعلى كل اللبنانيين يا رب.
text: #000017
text: سازديل: إبعادي تصفية حسابات ومن دون مقدمات
text: #000018
text: “رحى الأيام” الأفضل في رمضان
text: #000020
text: أظهر أحدث استطلاع للرأي عبر تويتر أطلقته إذاعة مارينا أف ام وشراع نيوز أن مسلسل ...
text: #000021
text: لن يتم نشر عنوان بريدك الإلكتروني. الحقول الإلزامية مشار إليها بـ *
text: #000023
text: البريد الإلكتروني *
text: #000024
text: الموقع الإلكتروني
text: #000025
text: ما رأيك بمحتوى جريدة آي وش ؟
text: #000028
text: القائمة البريدية
text: #000029
text: إشترك في قائمتنا البريدية ليصلك جديد الموقع.
text: #000030
text: مقالات إجتماعية
text: #000031
text: المطيري يجتمع مع فريق تراثي شبابي
text: #000033
text: الشحي يستعرض معهد الشارقة للتراث
text: #000034
text: القاسمي يفتتح ملتقى الشارقة الدولي للراوي
text: #000035
text: القاهرة تحتضن رياضة المرأة في ” مارس “
text: #000037
text: فريق هايدو يفوز على خصمه أور كمل
text: #000038
text: انطلاق فعاليات مؤتمر ” المرأة ” افتراضياً
text: #000039
text: “مشكلات تربوية” في صقر الرشود
text: #000041
text: ” كاريزما معلم ” في ابتدائية الحباب بنين
text: #000042
text: الرابطة الكويتية لعلوم الرياضة تختتم دورة “الفريق الإعلامي”
text: #000043